Kamjenc (BG/SN). Z małej překwapjenku je wčera wječor Kamjenska měšćanska rada swoje wuradźowanje zahajiła. Nadregionalnje znaty swjedźeń Lessingoweho města Boršć tež lětsa wupadnje. Njebudźe žadyn wućah z města na swjedźenišćo, žadyn zaćah k zakónčenju a žane swjećenje na arealu Kamjenskeje Boršće. Tež rjadowniske zetkanja staršich lětnikow w piwowych stanach lětsa žane njepřewjedu. Město toho zarjaduja swjedźenski kónc tydźenja, rěkaše na wčerawšej zhromadźiznje radźićelow ze stron měšćanskeho zarjadnistwa. Kak ma wony swjedźenski kónc tydźenja wupadać, wo tym chcedźa prawje bórze zjawnje wuradźować. Tak je to swjedźenski wuběrk hakle njedawno wobzamknył. Jako přičinu rozsuda zamołwići mjenuja, zo „nochcedźa dypkowny start noweho šulskeho lěta a z nim zwisowace wotewrjenje šulow wohrozyć“.
szl_Latn